Што да панятку нацыя, то толькі на першы погляд здаецца, што гэта акрэсьлены і ўсім зразумелы панятак. У сам гэты панятак апошнім часам, ужо ва ўмовах, здавалася б, незалежнай Украіны, унесена столькі блытаніны, што зьнявераны грамадзянін можа дарэшты разгубіцца, начытаўшыся нашага друку, дзе ўкраінцаў то прапануюць лічыць этнасам, што пакуль не адбыўся як нацыя, то ажно палітычнаю нацыяй, што зьмяшчае ў сабе ўвесь наш поліэтнічны кангламерат, то народам Украіны, то, як у Канстытуцыі сказана, — украінскім народам. У пашпарце графа “нацыянальнасьць” скасаваная. Эпітэтам нацыянальны раскідаюцца так бяздумна, што часам ён губляе контуры сэнсу.